ફિલ્મ રિલીઝ થઇ અને વાર્તાનો એક ફકરો જુઓ, “રમણની વહુ પરણીને પેલવેલુકી ડેલામાં આવી ત્યારે મને કાંઇ ખબર નહીં. અમદાવાદ એના પિયરમાં તો ‘હાઇકલા’ વ્યવસ્થા ! ક્યાંય જાવાપણું જ નહીં. રમણ સાથે ગાળેલી પહેલી રાતના કેફમાં ને કેફમાં સવારે ઉંધા હાથની નિશાની કરી સાસુને પૂછેલું કે ‘ક્યાં ?’ ત્યારે સાસુએ કહેલું સવારમાં નહીં રાતે ને રમણની વહુ રીત સરની હબક ખાઇ ગયેલી. સવારની ટેવવાળી રમણની વહુને રાતનાં સમયપત્રકમાં આવતા એક વરસ નિકળી ગ્યેલું. શરૂઆતના દિવસોમાં એણે ખાવાનુંય ઓછું કરી નાખેલું. એકાદવાર એણે બળવોય કરેલો, સવારે જાવું હોય તો શું કરવાનું ? સાસુએ ધધડાવીને કહી દીધેલું, ‘અમદાવાદ જતા રેવાનું !’ પછી તો જોકે ઘીના ઠામમાં ઘી, ને ડેલામાં રમણની વહુ, ક્યાં જાય ?” (પોલિટેકનિક વાર્તામાંથી)